Manikavasagam Sundaram

Manikavasagam Sundaram merupakan Ahli Parlimen Kapar, Selangor dari Parti Keadilan Rakyat. Dalam Pilihan Raya Umum Malaysia 2008 beliau mengalahkan calon dari Barisan Nasional, Datin Paduka P. Komala Devi dengan majoriti sebanyak 12,297 undi. Beliau memperolehi 48,196 undi berbanding lawannya memperolehi hanya 35,899 undi.

Keluar dari PKR
Pada Oktober 2008 , Manikavasagam berhasrat melepaskan jawatan Timbalan Pengerusi Badan Perhubungan Negeri jika kerajaan negeri Selangor tidak menyelesaikan isu kuil yang dirobohkan oleh Majlis Perbandaran Ampang Jaya. Malah menuduh Menteri Besar Selangor, Tan Sri Abdul Khalid Ibrahim tidak prihatin kerana tidak turun padang melawat mangsa ribut Oktober 2008. Dikatakan Timbalan Presiden PKR, Dr. Syed Husin Ali menyatakan Manikavasagam sering memburukkan parti melalui media. Sebenarnya Syed Husin selaku Pengerusi Jawatankuasa Disiplin PKR menasihatkan Manikavasagam menjaga keharmonian parti.

Speaker Dewan Undangan Negeri (DUN) dan Ahli Dewan Undangan Negeri Sungai Pinang, Teng Chang Khim, menuduhnya berlagak seperti pembangkang dan pembohong kerana terbabit dalam bantahan pemindahan stesen bas dan kereta sewa dari pusat bandar Klang ke lokasi baru, di Klang Sentral, Kapar. Manikavasagam tidak mahu rakyat ditipu lagi setelah 50 tahun tertipu. Wakil rakyat PKR dikecam oleh pemimpin Pakatan Rakyat terutama DAP.

Kes Sujatha
Pada 22 Jun 2009, Koroner Mohd Faizi Che Abu di Mahkamah Koroner Kuala Lumpur meminta Timbalan Pendakwa Raya Geethan Ram Vincent hendaklah menyerahkan sekali lagi sapina kepada Manikavasagam berhubung kes kematian K.Sujatha. Sujatha adalah pelakon dan model Tamil dan ditemui mati pada 25 Jun 2007.Kematian Sujatha, 28, di Hospital Tengku Ampuan Rahimah, Klang, didakwa terminum racun parakuat.

Peguam Datuk K. Kumaraendran, mewakili Ketua Pegawai Eksekutif Maika Holdings, S. Vell Paari, mendesak mahkamah koroner mengeluarkan waran tangkap itu.Sapina pada 17 Jun gagal diserahkan.

Fail laporan hilang
Pada 22 Jun 2009, Pengarah Siasatan SPRM, Datuk Shukri Abdull menuntut Manikavasagam serta penulis berita akhbar berbahasa Inggeris itu untuk memohon maaf. Kononnya fail laporan mengenai penyalahgunaan kuasa dalam pembahagian tanah pemilikan revolusi hijau di Kampung Perepat Kapar, Selangor hilang.

'Rasuah' Kumpulan Semesta Sdn Bhd
S Manikavasagam mendakwa memiliki maklumat tentang Kumpulan Semesta Sdn Bhd (KSSB) berhubung kontrak mengorek dan jual pasir di Selangor. Tetapi apabila pegawai SPRM ke pejabatnya di Kapar, beliau enggan bekerjasama dengan alasan SPRM ada rekod lampau. Menteri Besar Selangor, Tan Sri Abdul Khalid Ibrahim menggesa beliau buat laporan polis supaya tiga pegawai atasan yang dimaksudkan dapat diambil tindakan. Beliau jangan bimbang kerana kerajaan negeri Selangor akan memberi bantuan guaman akan diberikan kepada Manikavasagam. Laporan polis dibuat di Ibu Pejabat Polis Daerah (IPD) Klang pada 12 Mei. Pengarah Eksekutif KSSB Ramli Abd Majed menafikan tuduhan itu dan akan memfailkan saman fitnah.

Pautan luar 
 Biodata di Parlimen Malaysia

Rujukan

Anggota Parti Keadilan Rakyat
Ahli politik Malaysia berketurunan India
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13